CELEX: 32017D0262
Language: ro
Date: 2017-02-06 00:00:00
Title: Decizia (UE) 2017/262 a Consiliului din 6 februarie 2017 de stabilire, pentru Secretariatul General al Consiliului, a autorității de numire și a autorității abilitate să încheie contracte de muncă și de abrogare a Deciziei 2013/811/UE

16.2.2017   
            
            
               RO
            
            
               Jurnalul Oficial al Uniunii Europene
            
            
               L 39/4
            
         DECIZIA (UE) 2017/262 A CONSILIULUI
   din 6 februarie 2017
   de stabilire, pentru Secretariatul General al Consiliului, a autorității de numire și a autorității abilitate să încheie contracte de muncă și de abrogare a Deciziei 2013/811/UE
   CONSILIUL UNIUNII EUROPENE,
   având în vedere Statutul funcționarilor Uniunii Europene și Regimul aplicabil celorlalți agenți ai Uniunii Europene, prevăzute în Regulamentul (CEE, Euratom, CECO) nr. 259/68 al Consiliului (1), în special articolul 2 din statutul respectiv și articolul 6 din regimul respectiv,
   întrucât:
   
               (1)
            
            
               În conformitate cu articolul 240 alineatul (2) primul paragraf din Tratatul privind funcționarea Uniunii Europene, Secretariatul General al Consiliului se află sub autoritatea unui secretar general.
            
         
               (2)
            
            
               Pentru a promova simplificarea administrativă și gestionarea eficace a personalului, secretarul general ar trebui să dispună de un spațiu de manevră mai larg să își delege competențele în ceea ce privește aplicarea Statutului funcționarilor Uniunii Europene („statutul funcționarilor”) și a Regimului aplicabil celorlalți agenți ai Uniunii Europene („regimul aplicabil celorlalți agenți”) directorului general al Direcției Generale Administrație. În plus, secretarul general ar trebui să fie autorizat să delege către toți directorii generali competența de a lua decizii cu privire la realocarea internă și la transferuri în conformitate cu necesitățile de personal din cadrul direcțiilor generale aflate sub conducerea acestora.
            
         
               (3)
            
            
               Decizia 2013/811/UE a Consiliului (2) ar trebui să fie abrogată,
            
         ADOPTĂ PREZENTA DECIZIE:
   Articolul 1
   (1)   Competențele conferite prin statutul funcționarilor autorității de numire și prin regimul aplicabil celorlalți agenți autorității abilitate să încheie contracte de muncă se exercită, în ceea ce privește Secretariatul General al Consiliului, de către:
   
               (a)
            
            
               Consiliu, în ceea ce privește secretarul general;
            
         
               (b)
            
            
               Consiliu, la propunerea secretarului general, în ceea ce privește aplicarea articolelor 1a, 30, 34, 41, 49, 50 și 51 din statutul funcționarilor directorilor generali;
            
         
               (c)
            
            
               secretarul general, în celelalte cazuri.
            
         (2)   Secretarul general este autorizat să delege, în întregime sau parțial, directorului general al Direcției Generale Administrație oricare dintre competențele sale sau totalitatea acestora în ceea ce privește aplicarea statutului funcționarilor și a regimului aplicabil celorlalți agenți.
   (3)   Secretarul general este autorizat să delege tuturor directorilor generali competența în ceea ce privește numirile în alte posturi și transferurile în interes de serviciu din cadrul direcțiilor generale aflate sub conducerea acestora în conformitate cu articolul 7 alineatul (1) primul paragraf din statutul funcționarilor.
   Articolul 2
   Decizia 2013/811/UE se abrogă.
   Articolul 3
   Prezenta decizie intră în vigoare la 1 martie 2017.
   
      Adoptată la Bruxelles, 6 februarie 2017.
      
         
            Pentru Consiliu
         
         
            Președintele
         
         F. MOGHERINI
      
   
   
      (1)  Regulamentul (CEE, Euratom, CECO) nr. 259/68 al Consiliului din 29 februarie 1968 de stabilire a Statutului funcționarilor Comunităților Europene, precum și a Regimului aplicabil celorlalți agenți ai acestor comunități și de instituire a unor măsuri speciale aplicabile temporar funcționarilor Comisiei (JO L 56, 4.3.1968, p. 1).
   
      (2)  Decizia 2013/811/UE a Consiliului din 17 decembrie 2013 de stabilire, pentru Secretariatul General al Consiliului, a autorității de numire și a autorității abilitate să încheie contracte de muncă și de abrogare a Deciziei 2011/444/UE (JO L 355, 31.12.2013, p. 91).